ДРУШТВО ЗА РЕОСИГУРАЊЕ П Р Е Д Л О Г

**„ДУНАВ-РЕ“ а.д.о.**

- Скупштина Друштва -

**З А П И С Н И К**

Са поновљене 90. ванредне седнице Скупштине Друштва, одржане дана 14.01.2016. године, у пословним просторијама Друштва, Београд, Кнез Михаилова бр.6/II, сала за састанке.

Седница је почела у 13,00 часова.

Помоћник генералног директора за људске ресурсе и правна питања, Бојан Маричић је информисао присутне да је листа акционара за ову седницу утврђена на основу Јединствене евиденције акционара Централног регистра, на дан 27.10.2015. године.

Седници су присуствовали пуномоћници следећих акционара:

Компанија Дунав осигурање а.д.о.- 75.126 гласова - пуномоћник Бојан Миладиновић,

Сава осигурање а.д.о.- 2.731 глас - пуномоћник Драган Новаковић.

Поред наведених пуномоћника акционара, седници су присуствовали и запослени у Друштву: Зорана Пејчић, генерални директор, Весна Катић, извршни директор за финансијске и информатичке послове, Бојан Маричић, помоћник генералног директора за људске ресурсе и правна питања и Ивана Медић, асистент Управе.

Пре преласка на дневни ред, Бојан Миладиновић је констатовао, у складу са чланом 9. Пословника о раду Скупштине, да су седници присутни представници стручних служби који су задужени за бројање гласова-Бојан Маричић и за вођење записника, Ивана Медић. Затим је Бојан Маричић саопштиo податак да од укупно 81.083 гласа , седници Скупштине присуствују представници акционара који располажу са 77.857 гласова што представља 96,02% од укупног броја гласова те да су испуњени услови за одржавање седнице и доношење пуноважних одлука.

Затим се прешло на избор председника Скупштине.

1. **Избор председника Скупштине**

У уводном излагању, Бојан Маричић је истакао да свако од присутних пуномоћника акционара може да предложи кандидата за председника, а да је у досадашњој пракси за председникa Скупштине предлаган пуномоћник акционара са највећим бројем гласова.

Присутни пуномоћници акционара били су сагласни са датом напоменом, тако да је као једини кандидат за прeдседника Скупштине предложен Бојан Миладиновић, пуномоћник Компаније Дунав осигурање.

Како није било пријављених за дискусију, прешло се на јавно гласање, дизањем руке, па је тако Скупштина, на основу члана 27. Статута Друштва, са 77.857 гласова „за“, без гласова „против“ и „уздржаних“, донела

О Д Л У К У

о избору председника Скупштине

1. За председника поновљене 90. ванредне седнице Скупштине Друштва бира се Бојан Миладиновић, представник акционара Компaније Дунав осигурање а.д.о.
2. Изабрани председник ће председавати поновљеном 90. седницом Скупштине акционара и у име Скупштине потписати донете акте.

Након избора, председник је преузео руковођење седницом Скупштине и предложио Дневни ред за ову седницу.

С обзиром да није било предлога за измену и допуну предложеног Дневног реда, пуномоћници су једногласно прихватили да се на овој седници размотри следећи:

ДНЕВНИ РЕД

1. Избор председника Скупштине
2. Разматрање и усвајање Записника са 89. ванредне седнице Скупштине
3. Предлог Одлуке о изменама и допунама Статута Друштва
4. Предлог Одлуке о разрешењу чланова Надзорног одбора Друштва
5. Предлог Одлуке о именовању чланова Надзорног одбора Друштва
6. Разно

**2.Разматрање и усвајање Записника са 89. ванредне седнице Скупштине**

Пошто присутни акционари нису имали примедбе на предложени текст Записника са 89. ванредне седнице Скупштине, то је на основу чл. 29. Пословника о раду, са 77.857 гласова „за“, без гласова „против“ и „уздржаних“, Скупштина донела

О Д Л У К У

1. Усваја се, без примедаба, Записник са 89. ванредне седнице Скупштине одржане дана 17.11.2015. године у тексту који је достављен у материјалу за седницу.
2. Текст усвојеног Записника чини саставни део ове Одлуке.

**3. Предлог Одлуке о изменама и допунама Статута Друштва**

Известилац по овој тачки је Бојан Маричић, који је присутне упознао са предлогом Одлуке о изменама и допунама Статута Друштва, које је Друштво направило у складу са инструкцијама добијеним од Народне банке Србије а у вези усклађивања са одредбама новог Закона о осигурању. Затим је навео да пошто из Народне банке Србије, до одржавања ове седнице није добијена сагласност за усвајање новог предлога Одлуке о изменама и допунама Статута, да се нису стекли услови за доношење предложене Одлуке.

Пошто се нико није јавио за дискусију по овој тачки, председник Скупштине је ставио на јавно гласање предлог Одлуке о изменама и допунама Статута.

„За“ доношење Одлуке није било гласова, „против“ је било 77.857 гласова, а „уздржаних“ није било.

**4. Предлог Одлуке о разрешењу чланова Надзорног одбора Друштва**

Известилац по овој тачки дневног реда је Бојан Маричић који је обавестио присутне акционаре да се очекивало да ће до одржавања ове седнице Народна банка Србије донети решење о давању сагласности на предлог Одлуке о избору предложених чланова Надзорног одбора, пошто је достављена сва потребна документација. Међутим, како претходна сагласност Народне банке Србије није добијена, то је доношење предложене Одлуке о разрешењу постојећих чланова Надзорног одбора нецелисходно.

Како није било пријављених за дискусију, прешло се на јавно гласање, дизањем руке. „За“ доношење Одлуке није било гласова, „против“ је било 77.857 гласова, а „уздржаних“ није било.

**5. Предлог Одлуке о именовању чланова Надзорног одбора Друштва**

Известилац по овој тачки дневног реда је Бојан Маричић који је истакао да се нису стекли услови за доношење предложене Одлуке о именовању чланова Надзорног одбора јер није добијена претходна сагласност Народне банке Србије за њихов избор.

Како по овој тачки није било пријављених за дискусију, прешло се на јавно гласање, дизањем руке. „За“ доношење Одлуке није било гласова, „против“ је било 77.857 гласова, а „уздржаних“ није било.

**6.Разно**

Није било предлога.

Седница је завршена у 13,30 часова.

Записник саставила Председник Скупштине

Ивана Медић Бојан Миладиновић